IT 
distributionem Coralliorum physicam attinet, notandum est, omnia 
huc pertinentia animalia aquas, imprimis autem maria terrae diversa 
inhabitare, dum paucissimae tantum eorum species in aquis dulcibus 
versantur, v. g. generis Cristatellae, Alcyonellae et Flumatellae spe- 
cies. In diversissimis autem marium profunditatibus degunt. Maximas 
vero marium profunditates et altum mare plerumque non incolere 
videntur, imprimis ad oras versantur atque in marium saxis vivunt. 
Adeo Pennatulariorum s. Halopteridum species, quae in mari nulli 
rei affixae sunt et in fundo maris vivunt, nunquam, ut credam, in 
magnis profunditatibus reperiuntur, quia piscatores potissimum cum 
Ostreis, Cephalopodibus, Pleuronectis, e profunditatibus mediocribus, 
quod saepissime in mari mediterraneo vidi, eas capiunt. Maxima 
Coralliorum copia propinquius ad maris superficiem quam ad maris 
profunditatem vivere solet, praecipue autem in vadis et in regioni- 
bus marinis saxosis, in quibus rupibus adhaeret. Plura Corallia 
quoque in regione Algarum Fucorumque vitam degunt. In mari 
rubro Coralliorum scamna (Korallenbanke) , teste Ehrenbergio, 
inpriinis in littorum vicinitate inveniuntur. Non solum autem saxis 
et lapidibus Corallia, sed etiam multis aliis rebus affixa sunt. Multa 
Conchyliis ipsisque Crustaceis (praecipue in nonnullis speciebus Crus- 
taceorum brachyurorum , in Majis e. g. , talia animalia ipse reperi), 
etc. insident. Diversae species et in aliis rebus, quae fortuito in 
mare injiciuntur, v. g. in lagenis, cet. sedentes, observantur. 
Quod ad distributionem Coralliorum geographicam pertinet, in ea 
quoque communis distributionis lex adhiberi potest, numerum earum 
specierum et generum a septentrionibus ad meridiem augeri, et in re- 
gionibus calidioribus et magis australibus maximum non solum ge- 
nerum et specierum sed etiam individuorum numerum inveniri. 
Tantum Familiae Sertularinorum et Cellarinorum, etsi per omnia maria 
distributae sunt, ex hac lege exceptae esse videntur. Cei. OttoFabri- 
cius in Fauna groenlandica 36 ) 80.— 40 species verorum Coralliorum 
36 j Hafniae et Lips. 1780. 8. p. 427, sqq. 
3 
